b"\n_START_ARTICLE_\n\xc3\x9e\xc3\xa1ttr\n_START_PARAGRAPH_\nEn \xc3\x9e\xc3\xa1ttr (norr\xc3\xb8nt pl: \xc3\xbe\xc3\xa6ttir\xc2\xa0; da: 'tot', 'totter'\xc2\xa0; tidl. ogs\xc3\xa5 'taatter') er en kort anekdotisk isl\xc3\xa6ndingesaga i prosa, en kort selvst\xc3\xa6ndig fort\xc3\xa6lling som indg\xc3\xa5r i en st\xc3\xb8rre fort\xc3\xa6lling._NEWLINE_Totter er skrevet i samme periode som de l\xc3\xa6ngere isl\xc3\xa6ndingesagaer, det vil sige i 12- og 1300-tallet, og skildrer samme emne: isl\xc3\xa6ndinge hjemme og ude i perioden fra landnam til kristningen af Island (o. 875-1030), i nogle tilf\xc3\xa6lde ogs\xc3\xa5 fra senere i 1000-tallet._NEWLINE_Der findes ogs\xc3\xa5 flere \xc3\xbe\xc3\xa6ttir som i stil og indhold mere ligner fornaldersagaerne._NEWLINE_Et konservativt sk\xc3\xb8n er at det findes 75-100 totter. Et stort men ikke helt sammenfaldende antal totter findes i Gu\xc3\xb0ni J\xc3\xb3nssons udgave af isl\xc3\xa6ndingesagaerne (\xc3\x8dslendinga s\xc3\xb6gur) fra 1946 og i udgaven \xc3\x8dslenzk fornrit fra Hi\xc3\xb0 \xc3\xadslenzka fornritaf\xc3\xa9lag."